HU Az Európai Unió Hivatalos Lapja C 274/9

FELHÍVÁS FOLYÉKONY ÉS GÁZNEMŰ SZÉNHIDROGÉNEK KUTATÁSÁRA VONATKOZÓ, A CONTRADA GIARDINELLO ELNEVEZÉSŰ ENGEDÉLY IRÁNTI KÉRELMEK BENYÚJTÁSÁRA

OLASZ KÖZTÁRSASÁG – SZICÍLIA TARTOMÁNY

ASSESSORATO REGIONALE DELL’ENERGIA E DEI SERVIZI DI PUBBLICA UTILITÀ (TARTOMÁNYI ENERGIAÜGYI ÉS KÖZSZOLGÁLTATÁSI MINISZTÉRIUM) – DIPARTIMENTO REGIONALE DELL’ENERGIA (TARTOMÁNYI ENERGIAÜGYI OSZTÁLY)

UFFICIO REGIONALE PER GLI IDROCARBURI E LA GEOTERMIA (A SZÉNHIDROGÉNEKKEL ÉS A GEOTERMIKUS ENERGIÁVAL FOGLALKOZÓ TARTOMÁNYI HIVATAL) („U.R.I.G.”)

2011/C 274/05

Az EniMed — Eni Mediterranea Idrocarburi SpA, székhelye: Gela (CL) Strada Statale 117 bis — Contrada Ponte Olivo, irányítószám: 93012, adóazonosító száma: 2300000150, 45 %-os tulajdonrésszel rendelkező egyedüli képviselő, valamint a 30 %-os tulajdonrésszel rendelkező Irminio s.r.l. és a 25 %-os tulajdonrésszel rendelkező Edison SpA a tartomány korábbi ipari minisztériumának (Szicília tartomány bányászati engedélyek kibocsátására illetékes hatóságának, amelynek székhelye: via Ugo La Malfa no 87/89, irányítószám: 90146 Palermo, Italia) címzett, 2010. január 4-én kelt kérelmével a 94/22/EK irányelvet átültető és annak alkalmazásáról szóló, 2000. július 3-i 14. számú szicíliai tartományi törvény értelmében folyékony és gáznemű szénhidrogének kutatására szóló, a „Contrada Giardinello” elnevezésű engedély kibocsátását kérelmezte egy 38 040 ha (380,4 km2) kiterjedésű területre, amely Szicília délkeleti részén, Ragusa és Catania megyékben terül el. Az engedélyezési kérelemmel érintett területet délen a tengerpart, nyugaton a Passo di Piazza engedélyezési kérelemmel érintett terület, északnyugaton a Piano Lupo engedélyezési kérelemmel érintett terület, északkeleten a Fiume Tellaro engedéllyel érintett terület, keleten pedig a Ragusa, a Tresauro és az Irminio engedéllyel érintett területek határolják.

Az engedélyezési kérelemmel érintett terület körülveszi a „Bonincontro” engedélyezési kérelemmel érintett területet, amelynek területét nem számították bele a jelen felhívás tárgyát képező terület méretébe.

A kérelem Ragusa megyében Ragusa, S. Croce Camerina, Vittoria, Comiso, Acate és Chiaramonte Gulfi településeket, Catania megyében pedig Caltagirone és Mazzarrone településeket érinti.

A kérelemben foglalt övezet kerületét a következők szerint meghatározott „a”, „b”, „c”, „d”, „e”, „f”, „g”, „h”, „i”, „l”, „m”, „n”, „o”, „p” és „q” jelű csúcsokat összekötő folyamatos vonal adja:

a) A tengerpart vonalán elhelyezkedő pont, amelyet a „b” csúcsból kiinduló, majd Scoglitti temetőjének keleti sarkán áthaladó vonal jelöl ki a part vonalán, és egybeesik a „Passo di Piazza” engedélyezési kérelemmel érintett terület „o” csúcsával;

b) A „C.Mustille” elnevezésű épület keleti sarkán, 92 méteres tengerszint feletti magasságban (Resine contradától délre) elhelyezkedő pont, amely egybeesik a „Passo di Piazza” engedélyezési kérelemmel érintett terület „n” csúcsával;

c) Az Acate–Bivio 115. számú országút 3. kilométerkövénél elhelyezkedő pont, Bosco Grande contradától északnyugatra. A pont egybeesik a „Passo di Piazza” engedélyezési kérelemmel érintett terület „m” csúcsával és a „Piano Lupo” engedélyezési kérelemmel érintett terület „d” csúcsával;

d) Az Acate–Caltagirone közötti út 7. kilométerkövénél elhelyezkedő pont, amely egybeesik a „Piano Lupo” kitermelési engedélyre vonatkozó kérelemmel érintett terület „c” csúcsával;

e) 276 méteres tengerszint feletti magasságban, a „C.Rizza” nevű épületcsoport keleti csúcsánál, Sciri Sottano contradától délre elhelyezkedő pont, amely egybeesik a „Piano Lupo” engedélyezési kérelemmel érintett terület „b” csúcsával;

f) Egy Conventazzo és Case Intorvella települések között található ház keleti sarkán, 332 méteres tengerszint feletti magasságban elhelyezkedő pont, amely egybeesik a „Fiume Tellaro” kutatási engedéllyel érintett terület „u” csúcsával;

g) A 3. számú főút 9. kilométerkövétől 300 méterre, a Gafà-házakhoz vezető keresztutca kezdeténél elhelyezkedő pont, amely egybeesik a „Fiume Tellaro” kutatási engedéllyel érintett terület „t” csúcsával;

h) A Sulsenti - tanya északi sarkánál, az útkereszteződéstől körülbelül 70 méterre északra, 459 méteres tengerszint feletti magasságban elhelyezkedő pont (Ragusa), amely egybeesik a „Fiume Tellaro” kutatási engedéllyel érintett terület „s” csúcsával;

i) Cilena contradában (Ragusa), az út 2. kilométerkövénél elhelyezkedő pont, amely egybeesik a „Fiume Tellaro” kutatási engedéllyel érintett terület „r” csúcsával;

l) A L’Annunziata-ház északnyugati sarkánál, 636 méteres tengerszint feletti magasságban elhelyezkedő pont, amely egybeesik a „Ragusa” kitermelési engedéllyel érintett terület „i” csúcsával;

m) Cento Pozzi contradában, C. Cosentino északkeleti sarkánál elhelyezkedő pont, amely egybeesik a „S.Anna” kitermelési engedéllyel érintett terület „b” csúcsával;

n) Castiglione contradában, Villa Arezzótól körülbelül 350 méterre észak-északnyugatra található ház északi sarkánál, 580 méteres tengerszint feletti magasságban elhelyezkedő pont, amely egybeesik a „Tresauro” engedéllyel érintett terület „b” csúcsával;

o) Egy Stanislao contradában, Casa Veninata északi sarkánál elhelyezkedő pont, amely egybeesik a „Tresauro” engedéllyel érintett terület „a” csúcsával;

p) Egy Perrone contradában, C. Perronellótól 325 méterre délkeletre található ház délkeleti sarkánál, körülbelül 75 méteres tengerszint feletti magasságban elhelyezkedő pont, amely egybeesik a „Tresauro” kutatási engedéllyel érintett terület „h” csúcsával;

q) Az „Irminio” kitermelési engedéllyel érintett terület „a” és „b” csúcsai által meghatározott egyenes meghosszabbításának és a tengerpart vonalának metszéspontja, amely egybeesik az „Irminio” engedéllyel érintett terület „f” csúcsával.

A „q” csúcstól az „a” csúcsig tartó határvonal a tenger apály idején látható partvonala.

Földrajzi koordináták

Csúcs Keleti hosszúság (M. Mario) Északi szélesség a 1° 58′ 59,31″ 36° 53′ 01,87″ b 2° 00′ 53,62″ 36° 54′ 24,27″ c 2° 00′ 44,46″ 37° 00′ 49,03″ d 2° 03′ 00,47″ 37° 03′ 41,44″ e 2° 05′ 43″ 37° 06′ 05,94″ f 2° 06′ 57,70″ 37° 07′ 24,10″ g 2° 07′ 10,68″ 37° 02′ 04,05″ h 2° 13′ 19,16″ 36° 58′ 15″ i 2° 14′ 15,52″ 36° 56′ 52,70″ l 2° 14′ 16,10″ 36° 55′ 59″ m 2° 14′ 07,72″ 36° 55′ 08,73″ n 2° 10′ 41,42″ 36° 55′ 59,93″ o 2° 06′ 02,85″ 36° 52′ 29,92″ p 2° 09′ 16,10″ 36° 47′ 59,10″ q 2° 07′ 31″ 36° 46′ 37,95″

Az érdekeltek ezen közleménynek az Európai Unió Hivatalos Lapjában való közzétételétől számított 90 napon belül nyújthatják be a szóban forgó területre vonatkozó engedély iránti kérelmüket. A határidő lejártát követően beérkezett kérelmek nem fogadhatók el. A kutatási engedély kiadásáról szóló határozat a konkurens vállalkozások által esetlegesen beadott kérelmek benyújtásának végső határidejétől számított hat hónapon belül kerül kibocsátásra. A 94/22/EK irányelv 5. cikkének (1) bekezdésére tekintettel közöljük továbbá, hogy a feltárási és kutatási engedélyek, illetve a kitermelési konceszsziók kiadásának feltételei – tekintettel az említett irányelvet az olasz jogba átültető és alkalmazó (az Olasz Köztársaság Hivatalos Közlönyének1996. december 14-i 293. számában kihirdetett) 1996. november 25-i 625. számú köztársasági elnöki jogi határozat rendelkezéseire – már közzétételre kerültek az Európai Unió Hivatalos Lapja C sorozatának 1998. december 19-i 396. számában, és e feltételeket Szicília tartomány 2000. július 3-i 14. számú (Szicília Tartomány Hivatalos Közlönyének2000. július 7-i 32. számában kihirdetett), fent említett törvénye pontosította.

A tevékenység végzésére és befejezésére vonatkozó feltételek és követelmények a fent említett 2000. július 3-i 14. sz. szicíliai tartományi törvényben, valamint a korábbi tartományi ipari minisztérium vezetőjének 2003. október 30-i 91. sz. és 2004. október 20-i 88. sz. határozatával a Szicília Tartomány Hivatalos Közlönye2003. november 14-i 49. számának I. részében, illetve 2004. november 5-i 46. számának I. részében közzétett előírásban kerültek rögzítésre.

A kérelemmel kapcsolatos dokumentumok a tartományi energiaügyi osztály (Dipartimento Regionale dell’Energia) szénhidrogénekkel és geotermikus energiával foglalkozó tartományi hivatalában (Ufficio Regionale per gli Idrocarburi e la Geotermia – Via Ugo La Malfa no 101, irányítószám: 90146 Palermo, Italia) kerültek letétbe, és azokat valamennyi érdekelt megtekintheti.